KINNITATUD

RMK riigihangete osakonna

juhataja käskkirjaga nr 1-47.2781

## 1. Hanke nimetus ja viitenumber

* 1. Hanke nimetus: **Potitaimede masinistutuse teenus koos võsagiljotiini- ja kokkuveoteenusega (Kirde) 2023-2026**

1.2. Viitenumber: 261837

1.3. Klassifikatsioon: 77231600-4 Metsastamise teenused; 77210000-5 Metsaraieteenused; 77200000-2 Metsandusteenused; 77230000-1 Mitmesugused metsandusega seotud teenused

1.4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## 4. Hanke lühikirjeldus

* 1. Hanke eesmärgiks on kahe eraldi raamlepingu sõlmimine ühe pakkujaga potitaimede masinistutus- teenuse ning raie- ja kokkuveoteenuse osutamiseks RMK Kirde piirkonnas ja RMK Kirde regioonis. Lepingud sõlmitakse RMK kahe erineva struktuuriüksusega, nende alusel võimaldatakse hankes esitatud nõuetele vastava roomikekskavaatoriga, mis on varustatud istutusperioodil spetsiaalse istutuspeaga ja raieperioodil võsagiljotiiniga ning millele raieperioodil lisandub kokkuveomasin, osutada hankes kirjeldatud korras teenuseid eraldi vastavalt istutusperioodiks ja raieperioodiks kokkulepitavates täpsemates mahtudes võimalusel kogu aasta jooksul.
  2. Kirde metsakasvatuse piirkonda jäävad Ida-Virumaa, Lääne-Virumaa, Järvamaa, Ida-Harjumaa ja Põhja-Jõgevamaa. Kirde regiooni jäävad Ida-Virumaa, Lääne-Virumaa, Järvamaa, Ida-Harjumaa ja Põhja-Jõgevamaa.
  3. Teenuseid tellitakse ajavahemikul **15.08.2023 kuni 31.12.2026** või vastava raamlepingu maksimaalse võimaliku rahalise mahu täitumiseni, sõltuvalt sellest kumb tingimus saabub varem. Võimalusel ja vajadusel võib lepingu sõlmida ja teenuse tellimisega alustada enne 15.08.2023. Hankemenetluse kulgemise pikenemisel üle 15.08.2023 võib lepingu sõlmida ja teenuse tellimisega alustada ka hiljem. Raie- ja kokkuveoteenuse raamlepingu kehtivusaeg on teenuste tellimise ajast 2 (kaks) aastat pikem tulenevalt kokku veetud raidmete ja tüveste (energiapuidu) kuivamiseks ja hakkimiseks vajaminevast ajast.
  4. Hankes tellitavad tööde liigid on:
     1. Potitaimede masinistutus
     2. Raie- ja kokkuveoteenus
  5. Hanke tulemusena sõlmib hankija **2 (kaks) raamlepingut:**
     1. Kirde metsakasvatuse piirkonnas masinistutus teenuse osutamiseks (lisa 1.1- Metsakasvatusteenuse töövõtu raamlepingu tingimused koos lisadega), tähtajaga kuni 31.12.2026;
     2. Kirde regioonis raie- ja kokkuveoteenuse osutamiseks (lisa 1.2- Raie- ja kokkuveoteenuste töövõtu raamlepingu tingimused koos lisadega), tähtajaga kuni 31.12.2028, teenuste osutamise periood lõpeb 31.12.2026.
  6. Raamlepingute eeldatav maksimaalne võimalik maksumus kokku on 1 130 000 eurot (käibemaksuta), tegelik maksumus kujuneb vastavalt tellitavate teenuste tegelikule mahule. Hankija ei taga ühelgi juhul tööde teostamise kindlat mahtu. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Töid teostatakse raamlepingu alusel nimekirja (tellimuste) alusel.
  7. Raamlepingute asjakohased maksumused tööliikide lõikes:

|  |  |  |  |
| --- | --- | --- | --- |
| Raamleping | Tellitavad tööde liigid | Raamlepingu eeldatav maksumus | Raamlepingu maksimaalne võimalik kogumaksumus |
| 1.1 | Potitaimede masinistutus | 800 000 | 900 000 |
| 1.2 | Raie- ja kokkuveoteenus | 190 000 | 230 000 |

* 1. Teenuste iseloomustus:
     1. **Masinistutust** tehakse hankes esitatud nõuetele vastava roomikekskavaatori noole külge kinnitatud spetsiaalse istutusmasina abil, mis koosneb mätastajast ja istutusseadmest. Mätastamine ja istutamine toimub ühe töövõttena.
     2. **Raie- ja kokkuveoteenusena** tellitakse alusmetsa ja puude langetamine võsagiljotiiniga varustatud hankes esitatud nõuetele vastava roomikekskavaatoriga ning raidmete ja tüveste kokkuvedu kokkuveomasinaga.
  2. Pakkuja peab omama või kasutama lepingu alusel hiljemalt 15.08.2023 vähemalt ühte hankes esitatud nõuetele vastavat tehnikat- roomikekskavaatorit koos istutusseadmega, mis ei ole hõivatud ühegi RMK- ga sõlmitud lepinguga, ning esitab selle hanketingimustes nõutud ajal hankijale ülevaatamiseks ja täiendavaks nõuetele vastavuse kontrollimiseks. Pakkuja esitab enne töödega alustamist Hankijale ekskavaatori tehasepoolse registreerimiskoodi (VIN), mille abil on võimalik masinat ja selle iseloomulikke, selles hankes olulisi omadusi identifitseerida. Lepingute täitmiseks tohib kasutada ainult esitatud VIN koodiga masinat, mis fikseeritakse lepingu lisas. Tehnika hankijapoolse ülevaatuse kohta koostatakse enne töödega alustamist akt ning hinnatakse tehnikakomplekti vastavust hanketingimustele.
  3. Nõuded tehnikale ja teenustele on esitatud hankedokumentide lisas (Lisa 2 – Nõuded tehnikale ja teenustele.
  4. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle ära pakkumuses. Samaväärsuse kontrollimiseks esitab pakkuja selgitused ja tõendid.

* 1. Raie- ja kokkuveoteenuste töövõtu raamleping sõlmitakse erisusena riigihangete seaduses sätestatud kuni 4-aastasest tähtajast pikema tähtajaga, kuna raidmete ja laasimata tüveste korral tasustatakse töövõtjale vahelaos mõõdetud kogusest esialgu 80%. Hiljemalt 24 kuu jooksul kokkuveotöödega lõpetamisest tasutakse töövõtjale puidu hakkimise järgselt esialgsest kogusest rohkem tulnud tegeliku koguse eest ning seetõttu on vajalik lepingu pikem kehtivusaeg ka peale teenuste osutamise aja lõppu.
  2. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas. Hankija esmaseks vajaduseks on tellida masinistutuse teenust roomikekskavaatori ja istutusmasinaga, hankija teiseseks vajaduseks on tellida universaalset roomikekskavaatori ja võsagiljotiini raieteenust koos kokkuveoteenusega, mistõttu soovib hankija kombineerida mõlemad teenused, eristades nende erinevate tööoperatsioonide tellimise ja teostamise perioodid teineteisest ajaliselt ning võimaldades aja, tehnikaühikute ja tööjõu kokkuhoidu nii hankijale kui töövõtjale.

## 5. Lepinguaegsed tagatised

5.1 Metsakasvatusteenuse töövõtu hankelepingu (raamlepingu) täitmise ajal peab töövõtjal olema tellijale antud hankelepingu täitmise aegne tagatis (vt. Metsakasvatusteenuse töövõtu raamlepingu tingimused (lisa 1.1) lepingu p. 12.4.).

5.2 Raie- ja kokkuveoteenuse hankelepingu (raamlepingu) täitmisel ei ole ette nähtud tagatist.

## 6. Hanke tehniline kirjeldus

* 1. **Potitaimede masinistutamise tehniline kirjeldus**
     1. Masinistutuse töid teostatakse RMK Kirde piirkonnas hinnanguliselt **105 ha aastas, perioodil aprill-november. Tööde mahud lepitakse kokku raamlepingu vormis kirjeldatud korras ja tähtaegadel enne istutusperioodi algust.**
     2. Kogu lepinguperioodi kestel tuleb töötada hankija poolt esitatud nõuetele vastava tehnikaga ja operaatoritega. Nõuded tehnikale ja operaatoritele on toodud hankedokumentide

lisas 2.

* + 1. Masinistutuse tööde teostamise periood (istutusperiood): maapind sulanud, ööpäeva keskmine õhutemperatuur sobilik metsaistutuseks. Eeldatav tõenäoline ajavahemik kalendriaastas: 1. aprill kuni 30. november. Esimene istutusperiood algab 15.08.2023.a., kuid raamlepingu sõlmimise viibimise korral vastavalt hiljem.
    2. Potitaimede masinistutamist tehakse liigniiske (pehme) pinnasega raiesmikel, kus ei ole mõeldav või kus on ebasoovitav kasutada ratastehnikat, sh isegi mitte lintidega varustatud ratastehnikat. Töödeldava istutuskoha (mätta) laius peab jääma vahemikku 50-60 cm ning pikkus 60-80 cm. Mätastamisel pööratakse maapinna huumushorisondist vähemalt 10 cm paksune mätas nii, et kaks huumuskihti jäävad üksteise peale. Sinna vahele ei tohi jääda kive ega raidmeid, mis takistavad ümberpööratud mätta maapinnaga liitumist. Mätta kõrgus peab jääma vahemikku 10-30 cm. Töödeldud mätas peab olema kinni vajutatud, et see pinnasega paremini liituks, et istutatud taimede juurestik läbi ei kuivaks, vastavalt joonisele nr 2. Töödeldud istutuskohtade (mätaste) arv hektaril sõltub uuendatavast puuliigist, kuusel hinnanguliselt 1800 tk/ha ning männil hinnanguliselt 2200 tk/ha.
    3. Teenuse hulka, s.o teenuse hinna sisse kuulub ka igasugune tehnika ja tööjõu transport raiesmikule, juurdepääsude rajamine üle kraavide ja hilisem rajatud juurdepääsude kõrvaldamine (s.h selleks on vajalik leida, toimetada kohale, paigaldada ja teisaldada kraavide ületamiseks vajalik sillamaterjal), tehnika ja tööjõu transport raiesmike vahel ja hilisem transport raiesmikult ära, samuti teenust osutava tehnika võimalik erakorraline abistamine (pukseerimine rikete ja sõidutakistuste jms korral) ja kõik muu, mis on vajalik teenuse nõuetekohaseks osutamiseks. Teenuse hinna sisse kuulub taimede vedu Töövõtja enda vahelaost istutusobjektile. Töövõtja peab omama metsakasvatuse piirkonnas, kus töid teostatakse, võimekust käitada vähemalt 2 ladu, mis sobivad taimede säilitamiseks ja hoiustamiseks. Tellija tagab taimede transpordi töövõtja lattu arvestusega, et taimedest jagub 1 nädala tööde teostamiseks, hinnanguliselt 20 000 taime korraga. Taimede transport lepitakse kokku osapoolte vahel. Töövõtja esitab kahe vahelao koordinaadid ja kirjelduse pakkumise esitamisel, kuhu on Tellijal kohustus taimi transportida.
    4. Töövõtja peab käitama istutuspiirkonnas taimede ladustamiseks vähemalt kahte sobilikku ladu, mis vastab vähemalt järgnevatele nõuetele:
       1. Lao täpne asukoht, s.h koordinaadid, ja kirjeldus (vähemalt järgnevate alapunktide nõuetele vastavuse osas) on hankijale teatatud hiljemalt lepingu sõlmimise ajaks. Lao asukohta ega põhiomadusi ei või ilma hankijaga kooskõlastamata istutusperioodil muuta;
       2. Lao mahutavus peab olema vähemalt ühe poolhaagisega veoauto koormatäie suurusele kogusele (ca 25 000 taime) üheaegselt;
       3. Laos peab olema võimalik tagada varjutus päikesevalguse ja sademete eest kõigile ladustatavatele taimedele – nt ajutine telk, kuur, garaaž vms;
       4. Laos peab olema võimalik lihtsate meetmetega vältida taimede ülekuumenemist ja kuivamist;
       5. Laos peab olema võimalik taimi kasta (niisutada);
       6. Laos peab olema tagatud taimede säilimine, s.h kaitstus varguse jms eest, samuti ei tohi lao asukohas taimedele toimida sellised mõjurid, mis olemuslikult võivad tuua taimedele kaasa kahjulikke tagajärgi (nt, kemikaalide aurude mõju vms);
       7. Lao asukohas peab olema tagatud juurdepääs erinevate transpordivahenditega, s.h kindlasti peab olema tagatud juurdepääs ja manööverdamisvõimalus poolhaagisega veoautole taimede veoks;
       8. Lao asukohas peab olema tagatud Töövõtja poolne taimede maha laadimise võimekus koorma saabumise ajal eeldusel, et tarne aeg on täpsustatud hiljemalt eelneval päeval;
       9. Laole peab olema tagatud hankija esindaja juurdepääs pisteliste kontrollide teostamiseks taimede säilimise ja hoiutingimuste kontrollimiseks.
       10. Töövõtja vastutab taimede istutuseelse säilimise eest oma laos ning samuti taimede transpordi korral istutuse tööobjekti vahetusse lähedusse sellises taimede asukohas alates taimede saabumisest töövõtja lattu või istutuse tööobjekti vahetusse lähedusse ning taimede nendes asukohtades mahalaadimisest. Töövõtja poolse transpordi korral hankija taimlast või hankija laost vastutab töövõtja taimede istutuseelse säilimise eest alates taimede töövõtja valdusesse üleandmise hetkest hankija taimlas või hankija laos.

Hankijal on õigus nõuda töövõtjalt tema vastutusel olnud kahjustunud, hukkunud, kadunud või varastatud taimede maksumuse hüvitamist RMK 2,0 kordse taimede hinnakirja alusel.

* + 1. Masinistutuse kirjeldus: ekskavaatorile noole külge kinnitatud istutusmasina (Lisa 2. joonis 1) abil tehakse mätas , mille sisse istutatakse potitaim (Lisa 2. Joonis 2).
    2. Taime istutussügavus on juurekaelani ning taime pott on pealt kaetud mullaga ja ümbert tihendatud, taim on mättale kinnitatud piisava tugevusega ja püstiselt (Lisa 2. Joonis 2).
    3. Tellija poolt antav istutatav taim: potitaim, kuusk ja mänd. Spetsiaalne mehhaniseeritud istutuspea on ehitatud potitaimede (konteineris ehk potis ehk kastis kasvatatud suletud juurekavaga metsataimed) istutamiseks.
  1. Kuusk on kastitüüp Plantek 64F (pilt nr 1) või sellega samaväärne - poti külje laius 46 mm, kõrgus 73 mm, poti maht 115 cm3.  Kuuse potitaime pikkus on vahemikus 22-60cm. Poti kuju ja suurus võib sõltuvalt turbapoti niiskusesisaldusest olla varieeruv.

A picture containing toy

Description automatically generated

* 1. Mänd on kastitüüp Plantek 81F (pilt nr 2) või sellega samaväärne - poti külje laius 41 mm, kõrgus 73 mm , poti maht 85 cm3. Männi potitaime pikkus on vahemikus 8-25cm. Poti kuju ja suurus võib sõltuvalt turbapoti niiskusesisaldusest olla varieeruv.

A picture containing toy

Description automatically generated

* 1. **Raie- ja kokkuveoteenuse tehniline kirjeldus.**
     1. Raie- ja kokkuveoteenus:
        1. alusmetsa ja puude langetamine võsagiljotiiniga varustatud ekskavaatoriga;
        2. raielangi puhastamine raidmetest;
        3. raidmete ja tüveste kokkuvedu ja sorteeritult virnastamine vahelaoplatsil;
        4. energiapuidu koguste hindamine ja koguste teatamine RMK-le elektrooniliselt;
        5. virnade markeerimine (vahelaonime ja sordi koodide märkimine);
        6. hankija nõudmisel energiapuidu katmine spetsiaalse kattepaberiga;
        7. kokkuveo lõpul vahelaoplatsi puhastamine raiejäätmetest, puu koorest jms;
        8. tööobjektil raietööde märkide paigaldamine.
     2. Raieperiood – eeldatav ajavahemik 1. detsember kuni 15. märts.
     3. Lepinguperioodil tellitava raie- ja kokkuveoteenuse kogumaht on ca 2500 tm raieperioodil ja ca 6000 tm kogu lepinguperioodil. Hankija ei ole raamlepingu täitmisel seotud lepingu eeldatava mahuga, teenust tellitakse vastavalt reaalsele vajadusele ja olemasolevatele võimalustele. Tööde mahud lepitakse kokku raamlepingu vormis kirjeldatud korras ja tähtaegadel enne raieperioodi algust.
     4. Raie- ja kokkuveoteenust osutatakse vastavalt hankedokumentide Lisa 1.2 – Raamlepingu tingimustele, kus on kirjeldatud teenuste osutamise täpsemad tingimused ning mille lisades on kirjeldatud teenuste tasustamise hinnaraamistik ja selle parandid, samuti teenuse osutamisel kehtivad mitmesugused täpsemad nõuded, sh keskkonnanõuded. Teenust osutatakse eduka pakkuja poolt pakutud hinnakoefitsiendi ja hankija hinnaraamistikus toodud hindade alusel.

Pakkuja on kohustatud lepingu lisades esitatud nõuete muutumisel nõustuma nende tingimustega ja neid nõudeid täitma.

* + 1. Kogu lepinguperioodi kestel tuleb töötada hankija poolt esitatud nõuetele vastava tehnikaga ja operaatoritega. Nõuded tehnikale ja operaatoritele on toodud hankedokumentide Lisa 2 –Nõuded tehnikale ja teenustele

## 7. Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR süsteemis hinnatavate näitajate all ühtse hinnakoefitsiendi, ühe hektari (ha) potitaimede masinistutuse ja raie- ja kokkuveoteenuse hinnakoefitsiendi võrreldes hankijapoolse 1,000 hinnaraamistikuga. **NB! Hinnakoefitsient märkida täpsusega kolm (3) kohta peale koma!** Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi. **NB! Palume olla tähelepanelikud, kuna eRHR võimaldab sisestada arve suurema täpsusega, kui kolm kohta peale koma!**
  2. Hindamismetoodika ja hindamiskriteeriumite kirjeldused on nähtavad eRHR keskkonnas.
  3. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks väiksema hinnakoefitsiendiga (suurima punktisummaga) pakkumuse.
  4. Kui võrdselt väikseima hinnakoefitsiendiga (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja kord teatatakse eelnevalt pakkujatele ning nende (volitatud) esindajatel on õigus viibida liisuheitmise juures.

## 8. Hankija sätestatud tingimused raamlepingu sõlmimisel

* 1. Hanke läbiviimise tulemusena sõlmitakse 2 (kaks) eraldi raamlepingut ühe edukaks tunnistatud pakkujaga.
  2. Metsakasvatusteenuse töövõtu raamleping sõlmitakse tähtajaga kuni 31.12.2026 ning raie- ja kokkuveoteenuste töövõtu raamleping sõlmitakse tähtajaga 31.12.2028, millest teenuste tellimise ja osutamise periood lõpeb 31.12.2026.
  3. Raamlepingud sõlmitakse edukaks tunnistatud pakkumustele nõustumuse andmisega. Juhul, kui sellisel viisil sõlmitud lepingut ei ole asutud lepingu tingimustes kirjeldatud viisil ja ajal täitma, siis loeb hankija sellise rikkumise oluliseks lepingurikkumiseks (rikutakse kohustust, mille täpne järgimine on lepingust tulenevalt teise lepingupoole huvi püsimise eelduseks lepingu täitmise vastu) ja hankijal on ilma nende kohustuste täitmiseks täiendavat tähtaega andmata õigus jätkata RHS § 119 alusel hankemenetlusega ning nõuda kahju hüvitamist.
  4. Nõustumus antakse läbi eRHR süsteemi, edastades edukale pakkujale hankija nimel lepingu sõlmimiseks volitatud isiku poolt digitaalselt allkirjastatud konteineri, milles sisalduvad riigihankes hanke alusdokumentidena esitatud raamlepingu tingimused ja edukaks tunnistatud pakkumus. Raamlepingu sõlmimise ja jõustumise ajaks on nõustumuse esitamise päev.
  5. Hankija soovib raamlepingu sõlmida (nõustumuse anda) oma äranägemisel mõistlikul esimesel võimalusel peale hankemenetluses lepingu sõlmimise võimaluse tekkimist.
  6. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.
  7. Raamlepingu (hankelepingu) tingimused on toodud hankedokumentide lisades. Raamleping (hankeleping) sõlmitakse RMK tüüplepingul.

## 10. Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

10.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

10.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

10.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 11. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1.1 – Metsakasvatusteenuse raamleping tingimused koos lisadega
  2. Lisa 1.2 – Raie- ja kokkuveoteenuse raamlepingu tingimused koos lisadega
  3. Lisa 2 – Nõuded tehnikale ja teenustele
  4. Lisa 3 – Pakkumuses kasutatavad vormid
  5. Lisa 4 – Masinistutuse hinnaraamistik 1,000 tasemel
  6. Lisa 5 – Raie- ja kokkuveoteenusena hinnaraamistik 1,000 hinnaraamistik